તમારા રિસર્ચની બાબતમાં એકદમ અપ-ટુ-ડેટ હો એની કાળજી લો. જુદા-જુદા વિસ્તારમાં ફ્લૅટોના ભાવ શું ચાલે છે એની તપાસ કરી લો. પ્રૉપર્ટીને લાગતું સાહિત્ય વાંચો, હોમ-બાઇંગ માર્કેટની ગતિવિધિઓથી માહિતગાર રહો. અખબારોમાં આવતી પ્રૉપર્ટીને લગતી બધી જ જાહેરખબરો જુઓ. ક્યાં સોદો કરી શકાય એમ છે અથવા ક્યાં ડિસ્કાઉન્ટ મળી શકે એમ છે એની તપાસ કરો. તમારા મિત્રોને વાત કરો અને સંપૂર્ણ લોન મળે કે નહીં અને ઘર કેવી રીતે ખરીદવું એ વિશેની પ્રાથમિક જાણકારી મેળવો. આ પ્રકારના રિસર્ચથી તમે અજાણી બાબતોથી માહિતગાર બની શકશો.